Id-Deċiżjoni tal-Kummissjoni
tal-15 ta’ Frar 2001
li temenda d-Deċiżjoni 97/252/KE li tfassal listi proviżorji ta’ stabbilimenti ta’ pajjiżi terzi li minnhom l-Istati Membri jawtorizzaw l-importazzjonijiet ta’ ħalib u prodotti tal-ħalib għall-konsum uman
(notifikat taħt id-dokument numru Ċ(2001) 378)
(Test b’rilevanza għaż-ŻEE)
(2001/177/KE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-tfassil, għal perjodu interim, ta’ listi provviżorji ta’ stabbilimenti ta’ pajjiżi terzi li minnhom l-Istati Membri huma awtorizzati li jimportaw ċerti prodotti ta’ oriġini ta’ l-annimali, prodotti tal-ħut jew molluski bivalvoli ħajjin [1], kif emendat l-aħħar mid-Deċiżjoni tal-Kunsill 98/603/KE [2], u b’ mod partikolari Artikolu 5 tagħha,
Billi:
(1) Id-Deċiżjoni tal-Kummissjoni 95/340/KE [3], kif l-aħħar emendata bid-Deċiżjoni 96/584/KE [4], tfassal lista ta’ pajjiżi mhux membri li minnhom l-Istati Membri jawtorizzaw l-importazzjoni ta’ ħalib u prodotti tal-ħalib.
(2) Il-kondizzjonijiet tas-saħħa u veterinarji għall-importazzjoni u l-ħtiġiet ta’ ċertifikazzjoni għal importazzjonijiet ta’ ħalib u prodotti tal-ħalib maħsuba għall-konsum uman mill-pajjiżi li jidhru f’dik il-lista ġew stabbiliti rispettivament fid-Deċiżjonijiet tal-Kummissjoni 95/342/KE [5] u 95/343/KE [6], kif l-aħħar emendati bid-Deċiżjoni 97/115/KE [7].
(3) Il-Kummissjoni rċeviet minn ċerti pajjiżi mhux membri listi ta’ stabbilimenti, b’garanziji li huma jissodisfaw kompletament il-ħtiġijiet Komunitarji approprjati tas-saħħa u li fil-każ li stabbiliment jonqos li jagħmel dan, l-attivitajiet tiegħu ta’ esportazzjoni lejn il-Komunita‘ Ewropea jiġu sospiżi.
(4) Il-Kummissjoni rċeviet minn ċerti pajjiżi mhux membri l-pjan residwu rilevanti ta’ monitoraġġ u l-programm għall-ħalib u prodotti tal-ħalib intiżi għall-konsum uman, kif meħtieġ mid-Direttiva 96/23/KE [8].
(5) Id-Deċiżjoni tal-Kummissjoni 97/252/KE [9], kif l-aħħar emendata bid-Deċiżjoni 1999/52/KE [10] fasslet listi proviżorji ta’ stabbilimenti ta’ pajjiżi mhux membri li minnhom l-Istati Membri jawtorizzaw importazzjonijiet ta’ ħalib u prodotti tal-ħalib għall-konsum uman.
(6) Ċerti pajjiżi mhux membri nnotifikaw modifiki għall-listi ta’ stabbilimenti li jidhru fid-Deċiżjoni 97/252/KE, u pprovdew lill-Kummissjoni b’garanziji soddisfaċenti li huma jisspdisfaw il-ħtiġiet rilevanti Komunitarji tas-saħħa għall-esportazzjoni lejn il-Komunita‘.
(7) L-Istati Membri kienu nfurmati b’ dawn il-modifiki permezz tal-proċedura stabbilita f’Artikolu 5 tad-Deċiżjoni 95/408/KE.
(8) L-Uffiċċju tal-Ikel u Veterinarju wettaq spezzjonijiet fil-maġġoranza tal-pajjiżi li jidhru f’dawk il-listi u żar kampjun rappreżentattiv ta’ stabbilimenti sabiex jaċċerta l-konformita‘ tagħhom mal-ħtiġiet Komunitarji, u l-validita‘ tal-garanziji provduti mill-awtoritajiet kompetenti.
(9) Wara Artikolu 2(4) tad-Deċiżjoni 95/408/KE, dawk l-istabbilimenti ta’ pajjiżi mhux membri fejn għandhom ma twettqux kontrolli fuq il-post mill-Kummissjoni iżda li ssodisfaw il-kondizzjonijiet l-oħra kollha ta’ Artikolu 2(1) jistgħu jidhru fil-listi. Madankollu, importazzjonijiet minn dawn l-istabbilimenti ma jkunux eliġibbli għal kontrolli fiżiċi mnaqqsa.
(10) Wara Artikolu 5(4) tad-Deċiżjoni 95/408/KE, il-Kummissjoni għandha tadotta regolarment id-deċiżjonijiet neċessarji sabiex jiġu aġġornati l-listi ta’ stabbilimenti, u għandha tippublikhom fil-Ġurnal Uffiċjali tal-Komunitajiet Ewropej.
(11) Il-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Anness mad-Deċiżjoni 97/252/KE huwa sostitwit bl-Anness ma’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-15 ta’ Frar 2001.